ଗ୍ରାନୁଲୋମା ଇଙ୍ଗୁଇନେଲ

ଗ୍ରାନୁଲୋମା ଇଙ୍ଗୁଇନେଲ, ଯାହାକୁ ଡୋନୋଭାନୋସିସ୍ ମଧ୍ୟ କୁହାଯାଏ, ହେଉଛି ଏକ ଜୀବାଣୁ ସଂକ୍ରମଣ ଯାହା କ୍ଲେବସିଲା ଗ୍ରାନୁଲୋମାଟିସ୍ ଦ୍ୱାରା ହୋଇଥାଏ।  ଲକ୍ଷଣଗୁଡ଼ିକ ମଧ୍ୟରେ ସାଧାରଣତଃ ଯନ୍ତ୍ରଣାହୀନ ଯୌନାଙ୍ଗ ଘା' ଅନ୍ତର୍ଭୁକ୍ତ, ଯାହା ସମୟ କ୍ରମେ ଧୀରେ ଧୀରେ ବୃଦ୍ଧି ପାଏ ।  କ୍ଷତଗୁଡ଼ିକ ଲାଲ ରଙ୍ଗର ଏବଂ ରକ୍ତ ବାହାରିପାରେ ଓ ଲସିକା ଗ୍ରନ୍ଥିଗୁଡ଼ିକ ସାଧାରଣତଃ ଫୁଲି ନଥାଏ । ଏହା ଶରୀରର ଅନ୍ୟ ସ୍ଥାନକୁ ବ୍ୟାପିପାରେ। ଜଟିଳତା ମଧ୍ୟରେ ଅନ୍ୟ ଜୀବାଣୁମାନଙ୍କ ଦ୍ୱାରା ସଂକ୍ରମଣ, କ୍ଷତଚିହ୍ନ କିମ୍ବା କର୍କଟ ରୋଗର ବିକାଶ ହୋଇପାରେ । 

ଏହା ଏକ ଯୌନ ସଂକ୍ରମିତ ସଂକ୍ରମଣ; ଯଦିଓ ଯୌନ କ୍ରିୟା ସଂକ୍ରମଣ ବ୍ୟତୀତ ପ୍ରସବ ସମୟରେ ମଧ୍ୟ ବ୍ୟାପିପାରେ ।  ଲକ୍ଷଣ ଉପରେ ଆଧାର କରି ରୋଗ ସନ୍ଦେହ କରାଯାଏ ଏବଂ ତନ୍ତୁ ବାୟୋପସି ସ୍ଟେନିଙ୍ଗରେ ଡୋନୋଭାନ ବଡି ପାଇଲେ ନିଶ୍ଚିତ କରାଯାଏ ।   ଯଦିଓ ସାଧାରଣତଃ ଉପଲବ୍ଧ ନୁହେଁ, ପିସିଆର (PCR) ପରୀକ୍ଷା ଅନ୍ୟ ଏକ ବିକଳ୍ପ । ଲୋକଙ୍କୁ ଏଚଆଇଭି/ଏଡସ ପାଇଁ ମଧ୍ୟ ପରୀକ୍ଷା କରାଯିବା ଉଚିତ । ସମାନ ଦେଖାଯାଉଥିବା ଅନ୍ୟାନ୍ୟ ଅବସ୍ଥାଗୁଡ଼ିକ ମଧ୍ୟରେ ସିଫିଲିସ୍ ଅନ୍ତର୍ଭୁକ୍ତ। 

ନିରାପଦ ଯୌନ ଅଭ୍ୟାସ ଦ୍ୱାରା ପ୍ରତିଷେଧ କରାଯାଏ । ସ ମସ୍ତ କ୍ଷତ ସୁସ୍ଥ ହେବା ପର୍ଯ୍ୟନ୍ତ ସାଧାରଣତଃଅତି କମରେ ୩ ସପ୍ତାହ ପାଇଁ ଆଜିଥ୍ରୋମାଇସିନ୍ ଚିକିତ୍ସା କରାଯାଏ । ଅନ୍ୟ ବିକଳ୍ପରେ ଡକ୍ସିସାଇକ୍ଲିନ୍ କିମ୍ବା ଏରିଥରୋମାଇସିନ୍ ଦିଆଯାଏ । ଚିକିତ୍ସାର ଫଳାଫଳ ସାଧାରଣତଃ ଭଲ ଥାଏ । ଏହି ଅବସ୍ଥର ପୁନରାବୃତ୍ତି ୬ରୁ ୧୮ ମାସ ପରେ  ହୋଇପାରେ। 

ଅଷ୍ଟ୍ରେଲିଆ ଏବଂ ଯୁକ୍ତରାଷ୍ଟ୍ରରେ ଗ୍ରାନୁଲୋମା ଇଙ୍ଗୁଇନେଲ ଏକ ବିରଳ ରୋଗ; ପ୍ରତିବର୍ଷ ପ୍ରାୟ ୧୦୦ଟି ମାମଲା ଦେଖାଯାଏ ।  ଏହା ସାଧାରଣତଃ ୨୦ରୁ ୪୦ ବର୍ଷ ବୟସ ମଧ୍ୟରେ ଲୋକଙ୍କଠାରେ ଦେଖାଯାଏ । ଏହି ରୋଗ ଦେଖାଯାଉଥିବା ଦେଶଗୁଡ଼ିକରେ ମଧ୍ୟରେ ଦକ୍ଷିଣ ପୂର୍ବ ଏସିଆ, ଦକ୍ଷିଣ ଆଫ୍ରିକା ବ୍ରାଜିଲ ଏବଂ ଭାରତ ଅନ୍ତର୍ଭୁକ୍ତ । ଯେଉଁମାନେ ଗରିବ ସେମାନେ ସାଧାରଣତଃ ଅଧିକ ପ୍ରଭାବିତ ହୁଅନ୍ତି । ଏହି ରୋଗକୁ ପ୍ରଥମେ ୧୮୮୧ ମସିହାରେ ଭାରତରେ ସ୍କଟିସ ସର୍ଜନ କେନେଥ ମ୍ୟାକଲିଓଡ ବର୍ଣ୍ଣନା କରିଥିଲେ।  

 ଆଧାର 

Category:ଚିକିତ୍ସା ବିଜ୍ଞାନ